               EURÓPSKA KOMISIA
            V Bruseli7. 8. 2015
            COM(2015) 398 final
            2015/0174(NLE)
            Návrh
            ROZHODNUTIE RADY,
            ktorým sa schvaľuje, aby Komisia v mene Európskeho spoločenstva pre atómovú energiu uzatvorila dohodu o pokračovaní činnosti Medzinárodného strediska pre vedu a techniku medzi Európskou úniou a Euratomom ako jednou stranou a Gruzínskom, Japonskom, Nórskym kráľovstvom, Kirgizskou republikou, Arménskou republikou, Kazašskou republikou, Kórejskou republikou, Tadžickou republikou a Spojenými štátmi americkými

               DÔVODOVÁ SPRÁVA

               1.KONTEXT NÁVRHU

               Dôvody a ciele návrhu

               Celkovým cieľom politiky nešírenia zbraní hromadného ničenia (ZHN) je predchádzať činnostiam šírenia ZHN, odhaľovať tieto činnosti a reagovať na ne. Na riešenie výziev v tejto oblasti existujú mnohostranné dohovory a mechanizmy overovania, bilaterálne i vnútroštátne legislatívne rámce, ochranné opatrenia, sankcie, kontroly vývozu, spolupráca pri znižovaní hrozieb či núdzové a reakčné plány.

               Ďalším prvkom tejto politiky je súbor opatrení zameraných na know-how, rizikové materiály a technológie ZHN, ktorých potenciálne nesprávne a nepovolené použitie by mohlo spôsobiť vážnu ujmu.

               V tomto kontexte bolo po rozpade Sovietskeho zväzu v roku 1994 zriadené Medzinárodné stredisko pre vedu a techniku (ISTC). Financovalo sa v spolupráci s ďalšími stranami (USA, Kanada, Japonsko) v rámci mnohostrannej medzinárodnej dohody, ktorej účelom bolo zabrániť šíreniu vedeckých a technických poznatkov súvisiacich so zbraňami hromadného ničenia (ZHN). K dohode sa postupne pridali ďalšie strany – Arménsko, Bielorusko, Gruzínsko, Kazachstan, Kirgizsko, Kórejská republika, Nórsko, Ruská federácia a Tadžikistan.

               Stredisko ISTC pôsobí na pomedzí vedeckého výskumu a nešírenia zbraní a financovalo takmer 3 000 projektov v celkovej hodnote vyše 550 miliónov eur. Príspevok EÚ predstavuje približne 270 miliónov eur. V posledných rokoch sa koncepcia a práca výskumného strediska ISTC vyvinula, zohľadňujúc dianie v oblasti šírenia zbraní, výsledky analýz hrozieb a meniace sa potreby jednotlivých strán. Stredisko sa čoraz viac zameriava na podporu projektov zameraných na obmedzovanie väčších chemických, biologických, rádiologických a jadrových rizík – nemusí ísť nevyhnutne o presmerovanie činnosti vedcov, ale skôr o propagáciu biologickej ochrany a bezpečnosti, fyzickú modernizáciu laboratórií či podporu prepájania príslušných vedeckých komunít.

               Po tom, čo Ruská federácia v roku 2010 ohlásila svoje odstúpenie s účinnosťou od 15. júla 2015, sa strany zhodli na potrebe novej dohody, aby si mohlo stredisko aj za zmenených okolností účinne plniť mandát.

               Rada 21. októbra 2013 poverila Komisiu začať v mene Európskej únie a Euratomu (ako jednej strany) rokovania o dohode o pokračovaní činnosti Medzinárodného strediska pre vedu a techniku (ďalej len „dohoda“) medzi Európskym spoločenstvom pre atómovú energiu a Európskou úniou ako jednou stranou a Gruzínskom, Japonskom, Nórskym kráľovstvom, Kirgizskou republikou, Arménskou republikou, Kazašskou republikou, Kórejskou republikou, Tadžickou republikou a Spojenými štátmi americkými, a vydala smernice na rokovania (dok. č.14137/13 R – UE).

               Ciele stanovené v týchto smerniciach boli v plnej miere splnené a v rokovaniach sa zohľadnili pripomienky členských štátov. Návrh dohody o pokračovaní bol predložený pracovnej skupine Rady pre nešírenie (CONOP) 24. februára 2014 a skupine pre jadrové otázky 5. februára 2014.

               Následne Komisia pristúpila k parafovaniu návrhu dohody o pokračovaní. V júni 2014 dohodu parafovali všetky zmluvné strany okrem Kazachstanu, Nórska a Tadžikistanu. V tej chvíli sa očakávalo, že parafovanie sa ukončí čo najskôr.

               Komisia preto pripravila tento návrh rozhodnutia Rady povoliť uzavretie dohody v mene Euratomu.

               Parafovanie dohody Kazachstanom však trvalo dlhšie, než sa očakávalo. Kazachstan sprvu požiadal o dodatočný čas na ukončenie svojich vnútorných schvaľovacích postupov potrebných na parafovanie. Neskôr boli vznesené určité námietky voči prekladu návrhu dohody do ruštiny. Po reštrukturalizácii vlády v auguste 2014 Kazachstan v rámci vnútorného postupu vzniesol aj technickú právnu námietku v súvislosti s tým, že v dohode sa spomína Viedenský dohovor. V tom čase zároveň od dohody o ISTC odstúpilo Bielorusko, takže odkazy naň bolo treba z novej dohody o pokračovaní vyňať.  Ako riešenie všetkých týchto požiadaviek sa dohodlo, že sa vypracuje iná verzia dohody. V novej verzii nedošlo oproti tej predošlej k žiadnym zásadným zmenám a je plne v súlade so smernicami na rokovania, o ktorých rozhodla Rada. Lingvistické otázky sa vyriešili, odkazy na Bielorusko boli odstránené a odkaz na Viedenský dohovor bol nahradený príslušným textom zo samotného dohovoru, čo Kazašská strana akceptovala. Po týchto úpravách novú verziu dohody o pokračovaní všetky strany parafovali 22. júna 2015 v Astane.

               Tento návrh je ďalším krokom v procese podpisu dohody o pokračovaní činnosti Medzinárodného strediska pre vedu a techniku (ďalej len „dohoda“). Navrhujú sa dva súbežné postupy – jedným je uzavretie dohody v rámci pôsobnosti zmluvy o Euratome a druhým podpis dohody na právnom základe Zmluvy o EÚ/ZFEÚ.

               Súlad s existujúcimi ustanoveniami v danej oblasti politiky

               Ako sa uvádza v tematickom strategickom dokumente na roky 2014 – 2020 v rámci nástroja na podporu stability a mieru, vzhľadom na šírenie vedomostí s dvojakým použitím treba podporu presunúť zo zmeny zamerania vedcov na vývoj koncepcie ich aktívneho zapojenia. Odvtedy sa prístup EÚ náležite zmenil, zohľadňujúc nové informačné a komunikačné nástroje, ktoré uľahčujú prístup potenciálnych šíriteľov k citlivým vedomostiam a know-how.

               „Ľudský rozmer“ v celkovej bezpečnostnej politike rokmi postupne naberal na význame a začal okrem činností zmeny zamerania pokrývať aj potrebu obmedzenia vedomostí a odborných znalostí s dvojakým využitím na globálnej úrovni. Význam týchto aspektov vzrástol v období po 11. septembri, čo napokon viedlo k prijatiu rezolúcie Bezpečnostnej rady OSN č. 1540 z roku 2004. Toto dianie odrážali aj rokovania v rámci programu globálneho partnerstva G8. V roku 2009 prijala pracovná skupina G8 s podporou samitu súbor odporúčaní v záujme koordinovaného prístupu ku globálnemu šíreniu vedomostí o zbraniach hromadného ničenia a zapájaniu vedcov. Šírenie odborných znalostí o ZHN či akýchkoľvek citlivých vedomostí v chemickej, biologickej, rádiologickej či jadrovej oblasti bolo označené za vážne znepokojivé. Odporúčania sa odvolávali na skúsenosti ISTC s vývojom vhodných projektov mimo krajín G8 v záujme podpory globálneho boja proti šíreniu zbraní. Vyhlásením zo samitu krajín G8 v Deauville sa trvanie programu globálneho partnerstva predĺžilo nad rámec roku 2012 a zapájanie vedcov bolo označené za kľúčovú oblasť.

               Jednotlivé odporúčania sa zohľadnili pri rokovaniach o novej dohode o pokračovaní činnosti ISTC. Jej obsah je v súlade s cieľmi stanovenými v rezolúcii Bezpečnostnej rady OSN č. 1540.

               Súlad s ostatnými politikami Únie

               Nová dohoda o pokračovaní je v súlade s bezpečnostnou stratégiou EÚ z roku 2003, jej revidovanou verziou z roku 2008, ako aj so závermi Rady z roku 2013 o ďalšom uplatňovaní účinnej politiky EÚ na riešenie nových výziev, ktoré prináša šírenie zbraní hromadného ničenia a ich nosičov. V záveroch sa vyžaduje ďalšie posilnenie ochrany proti prenosu citlivých technológií a know-how vrátane položiek s dvojakým použitím.

               Nová dohoda je zároveň v súlade s programom Horizont 2020, najmä pokiaľ ide o pracovný program Bezpečné spoločnosti, ktorý podporuje aplikovaný bezpečnostný výskum v rôznych citlivých oblastiach. Je tiež v súlade s obsahom príslušných výskumných programov Euratomu.

               Financovanie ISTC je súčasťou nového nástroja na podporu stability a mieru (IsCP) – konkrétne jeho článku 5.2. IsCP zahŕňa viacero ustanovení, ktorých cieľom je zabrániť prekrývaniu činností a dvojitému financovaniu. Komisia má zákonnú povinnosť zabezpečiť, aby prijaté opatrenia boli v súlade s opatreniami pomoci Únie a vnútroštátnymi opatreniami pomoci s cieľom predísť prekrývaniu činností a dvojitému financovaniu.

               2.PRÁVNY ZÁKLAD, SUBSIDIARITA A PROPORCIONALITA

               Právny základ

               Právny základ tohto návrhu bol dohodnutý na základe diskusií o návrhu smerníc na rokovania v príslušných pracovných skupinách Rady (CONOP, skupina pre jadrové otázky) a výbore COREPER.

               Tento návrh je založený na článku 101 Zmluvy o Euratome.

               Súbežný postup je založený na článkoch 29 a 37 Zmluvy o EÚ a článku 218 ZFEÚ.

               Subsidiarita (v prípade iných ako výlučných právomocí Únie)

               Členské štáty vyzvali Európsku úniu, aby sa stala stranou dohody, vzhľadom na jej schopnosť mobilizovať odborné znalosti z celej Únie, ako aj jej dlhoročné skúsenosti v tejto oblasti od roku 1992. Členské štáty súhlasili s tým, že EÚ dokáže zaistiť lepšiu koordináciu a prepojenie zainteresovaných strán – najmä vedcov – než by to dokázali osobitne. Niektoré z predmetných rizík nezastavia hranice (napr. epidémie či pašovanie nebezpečných materiálov) a treba ich riadiť na regionálnej či globálnej úrovni.

               3.VÝSLEDKY NÁSLEDNÝCH HODNOTENÍ, KONZULTÁCIÍ SO ZAINTERESOVANÝMI STRANAMI A ZÍSKAVANIA A VYUŽÍVANIA EXPERTÍZY

               Následné hodnotenia / kontroly vhodnosti existujúcej legislatívy

               Zvolil sa postup formou medzinárodnej dohody, keďže Európskej únii poskytuje najvyššiu právnu istotu vrátane postupov financovania založených na medzinárodných normách, ktoré zaručujú ochranu finančných záujmov Európskej únie.

               Okrem toho prináša viacero výsad, ktoré sú možné len v rámci novej medzinárodnej dohody – napríklad výsady a imunity personálu EÚ pracujúceho na sekretariáte v Kazachstane. Rovnako zaručuje prístup k inštitútom na monitorovanie vykonávania činností financovaných EÚ, ako aj viaceré výsady, ktoré umožňujú poskytovanie pomoci bez dane (napr. DPH, clá atď.).

               Konzultácie so zainteresovanými stranami

               V roku 2014 začal vedecký poradný výbor ISTC rokovania so zástupcami vedeckých obcí Európskej únie, Japonska, USA a ďalších krajín, ktoré sú momentálne členmi ISTC. Identifikovalo sa viacero priorít budúcej podpory v jadrovej, biologickej a chemickej oblasti, ale aj v súvislosti so zmenou klímy a s ďalšími možnosťami vytvárania vedeckých sietí.

               Vo februári 2015 Európska komisia zorganizovala stretnutie na prehĺbenie diskusií s tímom expertov zo všetkých partnerských krajín vrátane EÚ. Spresnil sa súbor priorít a formulovali odporúčania k mechanizmom financovania i pracovným postupom, najmä s cieľom posilniť tvorbu sietí.

               Získavanie a využívanie expertízy

               Pozícia EÚ vychádza z odporúčaní vedeckých odborníkov Európskej komisie, ako aj Európskej služby pre vonkajšiu činnosť. Poradenstvo navyše poskytlo viacero špičkových odborníkov EÚ z tejto sféry – najmä tých, ktorí EÚ zastupujú vo vedeckom poradnom výbore ISTC.

               Financovalo sa aj viacero odborných štúdií na vyhodnotenie rizík a hrozieb v tejto oblasti na Kaukaze a v Strednej Ázii. Výsledky sa prediskutovali v pracovnej skupine pre zapájanie vedcov, ktorej predsedá Komisia. Odporúčania sa zohľadnili.

               4.PODROBNÉ VYSVETLENIE KONKRÉTNYCH USTANOVENÍ NÁVRHU

               Ciele ISTC sú plne v súlade so smernicami na rokovania stanovenými Radou.

               Základné ciele strediska stanovené v článku 2 dohody o pokračovaní sú:

               i)
                     podporovať zdokonaľovanie medzinárodných mechanizmov na prevenciu šírenia ZHN a ich nosičov, ako aj technológií, materiálov a odborných znalostí, ktoré sú kľúčovými prvkami priamo spojenými s vývojom, výrobou, používaním či zdokonaľovaním ZHN alebo ich nosičov (vrátane technológií, materiálov a odborných znalostí s dvojakým použitím),

               ii)
                     poskytnúť vedcom a inžinierom, ktorí majú vedomosti a zručnosti súvisiace so ZHN a ich nosičmi vrátane vedomostí a zručností s dvojakým použitím, príležitosť na vzdelávanie a alternatívne zamestnanie tam, kde možno ich vedomosti a zručnosti využiť na mierové účely,

               iii)
                     presadzovať kultúru bezpečnosti pri manipulácii a používaní materiálov, vybavenia a technológií, ktoré by sa dali použiť na návrh, vývoj, výrobu alebo použitie ZHN alebo ich nosičov a

               iv)
                     svojou činnosťou prispievať: k rozvoju medzinárodného vedeckého partnerstva, posilňovaniu globálnej bezpečnosti a budovaniu hospodárskeho rastu inováciou; k základnému a aplikovanému výskumu a technologickému vývoju a ich trhovému uplatneniu, okrem iného v oblasti životného prostredia, energetiky, zdravia a jadrovej, chemickej a biologickej bezpečnosti a fyzickej ochrany a k podpore ďalšej integrácie vedcov disponujúcich technológiami, materiálmi a odbornými znalosťami spojenými so ZHN do medzinárodnej vedeckej obce.

               V súlade so smernicami na rokovania dohoda (v článku 10) stanovuje, že na všetky činnosti v prijímateľských krajinách sa vzťahuje bezcolný režim, ako aj ďalšie daňové zvýhodnenia.

               V súlade s článkom 8 dohody budú mať financujúce strany plný prístup na účely monitorovania, auditu, hodnotenia a kontroly projektov financovaných EÚ – vrátane kontroly zariadení využívajúcich financovanie.

               V článku 12 dohody sa stanovujú výsady a imunity zamestnancov ISTC vrátane personálu pracujúceho v mene Európskej únie. Text článku 12 dohody je plne v súlade s ustanoveniami Viedenského dohovoru o diplomatických stykoch z 18. apríla 1961.

               Priamy odkaz na Viedenský dohovor nemožno použiť vzhľadom na určité právne výhrady Kazachstanu. V rámci rokovaní sa preto tento odkaz nahradil presným znením príslušných ustanovení Viedenského dohovoru.

               2015/0174 (NLE)

               Návrh

               ROZHODNUTIE RADY,

               ktorým sa schvaľuje, aby Komisia v mene Európskeho spoločenstva pre atómovú energiu uzatvorila dohodu o pokračovaní činnosti Medzinárodného strediska pre vedu a techniku medzi Európskou úniou a Euratomom ako jednou stranou a Gruzínskom, Japonskom, Nórskym kráľovstvom, Kirgizskou republikou, Arménskou republikou, Kazašskou republikou, Kórejskou republikou, Tadžickou republikou a Spojenými štátmi americkými

               RADA EURÓPSKEJ ÚNIE,

               so zreteľom na Zmluvu o založení Európskeho spoločenstva pre atómovú energiu, a najmä na jej článok 4 a článok 101 druhý odsek,

               so zreteľom na návrh Európskej komisie,

               keďže:

               (1)Rada 21. októbra 2013 poverila Komisiu začať rokovania o vytvorení dohody o pokračovaní činnosti Medzinárodného strediska pre vedu a techniku medzi Európskou úniou a Euratomom ako jednou stranou a Gruzínskom, Japonskom, Nórskym kráľovstvom, Kirgizskou republikou, Arménskou republikou, Kazašskou republikou, Kórejskou republikou, Tadžickou republikou a Spojenými štátmi americkými
                  1
               .

               (2)Tieto rokovania boli úspešne ukončené.

               (3)Na podpis dohody s výhradou jej neskoršieho uzatvorenia sa vzťahuje samostatný postup, pokiaľ ide o otázky patriace do pôsobnosti Zmluvy o Európskej únii a Zmluvy o fungovaní Európskej únie.

               (4)Uzavretie dohody Komisiou konajúcou v mene Európskeho spoločenstva pre atómovú energiu by sa malo schváliť,

               PRIJALA TOTO ROZHODNUTIE:

               Jediný článok

               Týmto sa schvaľuje, aby Komisia v mene Európskeho spoločenstva pre atómovú energiu uzatvorila dohodu o pokračovaní činnosti Medzinárodného strediska pre vedu a techniku medzi Európskou úniou a Euratomom ako jednou stranou, Gruzínskom, Japonskom, Nórskym kráľovstvom, Kirgizskou republikou, Arménskou republikou, Kazašskou republikou, Kórejskou republikou, Tadžickou republikou a Spojenými štátmi americkými (ďalej len „dohoda“).

               Znenie dohody, ktorá sa má podpísať, je pripojené k tomuto rozhodnutiu.

               V Bruseli

                     Za Radu

                     predseda

                     (1)
                  Dok č. 14137/13 R-UE prijatý 21. 10. 2013.

    ---documentbreak---

               EURÓPSKA KOMISIA
            V Bruseli7. 8. 2015
            COM(2015) 398 final
            PRÍLOHA
            k
            ROZHODNUTIU RADY,
            ktorým sa schvaľuje, aby Komisia uzatvorila dohodu o pokračovaní činnosti Medzinárodného strediska pre vedu a techniku medzi Európskou úniou a Euratomom ako jednou stranou a Gruzínskom, Japonskom, Nórskym kráľovstvom, Kirgizskou republikou, Arménskou republikou, Kazašskou republikou, Kórejskou republikou, Tadžickou republikou a Spojenými štátmi americkými

               PRÍLOHA

               k

               ROZHODNUTIU RADY,

               ktorým sa schvaľuje, aby Komisia uzatvorila dohodu o pokračovaní činnosti Medzinárodného strediska pre vedu a techniku medzi Európskou úniou a Euratomom ako jednou stranou a Gruzínskom, Japonskom, Nórskym kráľovstvom, Kirgizskou republikou, Arménskou republikou, Kazašskou republikou, Kórejskou republikou, Tadžickou republikou a Spojenými štátmi americkými

               DOHODA O POKRAČOVANÍ ČINNOSTI

               MEDZINÁRODNÉHO STREDISKA PRE VEDU A TECHNIKU

               ZMLUVNÉ STRANY TEJTO DOHODY,

               ZNEPOKOJENÉ celosvetovou hrozbou šírenia jadrových, rádiologických, chemických a biologických zbraní (ďalej len zbrane hromadného ničenia alebo „ZHN“) a používania jadrových, rádiologických, chemických a biologických materiálov ako zbraní,

               POTVRDZUJÚC potrebu predchádzať šíreniu technológií, materiálov a odborných znalostí spojených so ZHN a ich nosičmi,

               PRIPOMÍNAJÚC rezolúciu Bezpečnostnej rady OSN 1540, ktorou rozhodla o povinnosti všetkých štátov zdržať sa akejkoľvek podpory neštátnych subjektov, ktoré sa snažia vyvíjať, získavať, vyrábať, držať, prepravovať, prevádzať či používať jadrové, chemické alebo biologické zbrane a ich nosiče,

               UVEDOMUJÚC SI, že mnohostranná spolupráca štátov je účinnou prevenciou takéhoto šírenia, a uvedomujúc si význam vedeckého výskumu a technického vývoja ako kľúčových prvkov v súvislosti s aktuálnymi výzvami v tejto oblasti,

               ZOHĽADŇUJÚC ustanovenia Dohody o založení Medzinárodného strediska pre vedu a techniku (ďalej len „ISTC“ alebo „stredisko“) podpísanej v Moskve 27. novembra 1992 (ďalej len „dohoda z roku 1992“) a Protokolu o dočasnom uplatňovaní Dohody o založení Medzinárodného strediska pre vedu a techniku podpísaného v Moskve 27. decembra 1993 (ďalej len „protokol o dočasnom uplatňovaní“),

               UZNÁVAJÚC potrebu, aby ISTC minimalizovalo podnety na činnosti, ktoré by mohli viesť k šíreniu ZHN alebo súvisiacich materiálov, a to spoluprácou a podporou mierového výskumu a vývoja vedcov a inžinierov v štátoch s technológiami, odbornými znalosťami a materiálmi súvisiacimi so ZHN, ako aj doterajší prínos ISTC pri predchádzaní šíreniu ZHN a podpore vedeckej spolupráce štátov,

               UVEDOMUJÚC SI, že úspech ISTC si vyžaduje silnú podporu vlád, Európskej únie a Európskeho spoločenstva pre atómovú energiu (ďalej len „Euratom“), mimovládnych organizácií, nadácií, akademických a vedeckých inštitúcií a ďalších medzivládnych organizácií i súkromného sektora,

               ŽELAJÚC SI pokračovanie činnosti ISTC vzhľadom na nedávne zmeny v jeho zložení,

               ŽELAJÚC SI ďalšie prispôsobovanie ISTC podmienkam, ktoré sa od jeho založenia zmenili, aby boli činnosti ISTC impulzom a podporou pre zúčastnených vedcov a inžinierov vrátane tých, ktorí majú vedomosti a zručnosti v oblasti ZHN alebo ich nosičov (a to aj znalostí a zručností s dvojakým využitím), pri rozvoji medzinárodného vedeckého partnerstva, posilňovaní globálnej bezpečnosti a budovaní hospodárskeho rastu inováciou a

               S ROZHODNUTÍM zabezpečiť pokračovanie činnosti ISTC (v záujme účinnejšieho splnenia jeho cieľov vedeckou spoluprácou) uzatvorením tejto dohody na základe revidovanej dohody z roku 1992 a nahradením protokolu o dočasnom uplatňovaní

               SA DOHODLI TAKTO:

               ČLÁNOK 1

               A)ISTC, pôvodne zriadené dohodou z roku 1992 ako medzivládna organizácia, pokračuje v činnosti podľa podmienok tejto dohody. Každá zo zmluvných strán umožní činnosť strediska na svojom území. Aby stredisko mohlo dosahovať svoje ciele, musí mať v súlade so zákonmi a predpismi zmluvných strán právnu spôsobilosť uzatvárať zmluvy, obstarávať nehnuteľný a hnuteľný majetok a disponovať s ním, ako aj vystupovať pred súdmi.

               B)Na účely tejto dohody sa uplatňujú definície uvedené v tomto článku:

               i)„zmluvné strany“ sú po nadobudnutí platnosti tejto dohody signatári tejto dohody, ktorí predložili oznámenie podľa článku 17 ods. C) tejto dohody, a všetky ďalšie štáty, ktoré pristúpili k tejto dohode podľa článku 13 ods. B) tejto dohody,

               ii)„zamestnanci strediska“ sú fyzické osoby, ktoré sú v stredisku zamestnané alebo preň pracujú na základe zmluvy, alebo ktoré sú mu pridelené alebo v ňom majú dočasnú službu na základe dohody strediska s jednou alebo viacerými zmluvnými stranami,

               iii)„rodinní príslušníci“ znamenajú manželov a manželky; slobodné nezaopatrené deti vo veku do 21 rokov; slobodné nezaopatrené deti vo veku do 23 rokov, ktoré sa zúčastňujú denného štúdia v inštitúcii post-sekundárneho vzdelávania; a slobodné deti s telesným alebo mentálnym postihnutím,

               iv)„činnosti“ strediska sú projekty a iná činnosť vykonávaná pod záštitou strediska v súlade s článkom 2 tejto dohody;

               v)„projekt“ strediska je kooperačná činnosť s vymedzeným trvaním vykonávaná kdekoľvek na svete, ktorá môže zahŕňať granty a/alebo vybavenie a je predmetom schvaľovania opísaného v článku 6 tejto dohody,

               vi)„konsenzus“ správnej rady je dohoda všetkých zmluvných strán v správnej rade, ktoré sa zúčastnia a hlasujú na zasadnutí, na ktorom sa príjme rozhodnutie, ak sa dosiahne kvórum, pokiaľ sa v tejto dohode neuvádza inak. Kvórum a povolené formy účasti zmluvných strán na zasadnutiach sa upravia v štatúte ISTC podľa článku 4 tejto dohody,

               vii)„hostiteľský štát“ znamená zmluvnú stranu, ktorá bola určená ako hostiteľský štát v súlade s článkom 9 ods. A) tejto dohody,

               viii)„technológie, materiály a odborné znalosti s dvojakým použitím“ sú technológie, materiály a odborné znalosti, ktoré možno využiť na komerčné účely i šírenie – ide napríklad o využitie v súvislosti s vývojom, výrobou, používaním či zdokonaľovaním ZHN či ich nosičov,

               ix)„vedomosti a zručnosti s dvojakým použitím“ sú vedomosti a zručnosti spojené s používaním technológií, materiálov a odborných znalostí s dvojakým použitím na vývoj, výrobu, používanie či zdokonaľovanie ZHN alebo ich nosičov, a

               x)„súvisiace materiály“ sú materiály, vybavenie a technológie, na ktoré sa vzťahujú príslušné mnohostranné dohody a dohovory alebo ktoré sú zahrnuté na vnútroštátnych kontrolných zoznamoch, a ktoré by sa dali použiť na návrh, vývoj, výrobu alebo použitie ZHN alebo ich nosičov.

               ČLÁNOK 2

               A)Stredisko vypracúva, schvaľuje, financuje a monitoruje činnosti na mierové účely, ktoré sa majú vykonávať v inštitúciách a zariadeniach umiestnených na územiach zmluvných strán. V štátoch, ktoré nie sú zmluvnými stranami tejto dohody a majú technológie, odborné znalosti a súvisiace materiály spojené so ZHN, možno vykonávať projekty, ak dané štáty o takéto projekty písomne požiadali správnu radu a ak správna rada vykonanie týchto projektov jednohlasne schváli. Bez ohľadu na vyššie uvedené možno povoliť účasť občanov nezmluvných štátov na činnostiach ISTC v štátoch, ktoré sú zmluvnými stranami tejto dohody.

               B)Ciele strediska sú:

               i)podporovať zdokonaľovanie medzinárodných mechanizmov na prevenciu šírenia ZHN a ich nosičov, ako aj technológií, materiálov a odborných znalostí, ktoré sú kľúčovými prvkami priamo spojenými s vývojom, výrobou, používaním či zdokonaľovaním ZHN alebo ich nosičov (vrátane technológií, materiálov a odborných znalostí s dvojakým použitím),

               ii)poskytnúť vedcom a inžinierom, ktorí majú vedomosti a zručnosti súvisiace so ZHN a ich nosičmi vrátane vedomostí a zručností s dvojakým použitím, príležitosť na vzdelávanie a alternatívne zamestnanie tam, kde možno ich vedomosti a zručnosti využiť na mierové účely,

               iii)presadzovať kultúru bezpečnosti pri manipulácii a používaní materiálov, vybavenia a technológií, ktoré by sa dali použiť na návrh, vývoj, výrobu alebo použitie ZHN alebo ich nosičov a

               iv)svojou činnosťou prispievať: k rozvoju medzinárodného vedeckého partnerstva, posilňovaniu globálnej bezpečnosti a budovaniu hospodárskeho rastu inováciou; k základnému a aplikovanému výskumu a technologickému vývoju a trhovému uplatneniu, okrem iného v oblasti životného prostredia, energetiky, zdravia a jadrovej, chemickej a biologickej bezpečnosti a fyzickej ochrany a k podpore ďalšej integrácie vedcov disponujúcich technológiami, materiálmi a odbornými znalosťami spojenými so ZHN do medzinárodnej vedeckej obce.

               ČLÁNOK 3

               Na splnenie týchto cieľov je stredisko oprávnené:

               i)finančne či inak podporovať a propagovať činnosti v súlade s článkom 2 tejto dohody,

               ii)monitorovať a kontrolovať činnosti strediska v súlade s článkom 8 tejto dohody,

               iii)vytvoriť primerané formy spolupráce s vládami, Európskou úniou a Euratomom, medzivládnymi organizáciami, mimovládnymi organizáciami, organizáciami súkromného sektora, nadáciami, akademickými a vedeckými inštitúciami a súvisiacimi programami a získavať od nich finančné prostriedky alebo dary,

               iv)podľa potreby zriaďovať pobočky alebo informačné centrá v štátoch, ktoré sú zmluvnými stranami a majú záujem, alebo na území nezmluvného štátu, ak zriadenie takejto pobočky alebo centra na území nezmluvného štátu jednohlasne schváli správna rada a

               v)zapájať sa do ďalších činností v rámci rozsahu tejto dohody, na ktorých sa konsenzom dohodne správna rada.

               ČLÁNOK 4

               A)Stredisko má správnu radu a sekretariát pozostávajúci z výkonného riaditeľa (ktorý je zároveň generálnym riaditeľom), zo zástupcu(-ov) výkonného riaditeľa a ostatných zamestnancov strediska v súlade so štatútom strediska.

               B)Správna rada je zodpovedná za:

               i)
                     určovanie politiky strediska a jeho rokovací poriadok,

               ii)
                     všeobecné usmerňovanie sekretariátu,

               iii)
                     schvaľovanie prevádzkového rozpočtu strediska,

               iv)
                     riadenie finančných a ostatných záležitostí strediska vrátane schvaľovania postupov prípravy rozpočtu strediska, vedenia účtovníctva a jeho auditu,

               v)
                     formulovanie všeobecných kritérií a priorít pre schvaľovanie činností,

               vi)
                     schvaľovanie projektov v súlade s článkom 6 tejto dohody,

               vii)
                     prijímanie štatútu a podľa potreby ďalších vykonávacích pravidiel a

               viii)
                     ostatné funkcie, ktoré jej boli zverené touto dohodou alebo sú potrebné na vykonávanie tejto dohody.

               C)Správna rada prijíma rozhodnutia na základe konsenzu.

               D)Každá zmluvná strana má v správnej rade jeden hlas a môže do nej vymenovať najviac dvoch zástupcov.

               E)Zmluvné strany môžu založiť vedecký poradný výbor zložený zo zástupcov, ktorých vymenujú zmluvné strany, aby rade poskytoval odborné vedecké a iné potrebné profesionálne poradenstvo, poradenstvo v otázke, ktoré oblasti výskumu na mierové účely sa majú podporovať, a akékoľvek iné poradenstvo, ktoré si rada prípadne vyžiada.

               F)Správna rada v rámci vykonávania tejto dohody prijme štatút. V tomto štatúte sa stanoví:

               i)štruktúra sekretariátu vrátane úloh a zodpovedností výkonného riaditeľa, zástupcov výkonného riaditeľa a ďalších kľúčových pracovníkov,

               ii)postup výberu, vypracovania, schvaľovania, financovania, vykonávania a monitorovania činností,

               iii)postupy prípravy rozpočtu strediska, vedenie účtovníctva a jeho audit,

               iv)vhodné usmernenia v oblasti práv duševného vlastníctva, ktoré sú výsledkom projektov strediska, a v oblasti šírenia výsledkov projektov,

               v)postupy upravujúce účasť vlád, Európskej únie a Euratomu, medzivládnych a mimovládnych organizácií na činnostiach strediska,

               vi)personálna politika a

               ostatné pravidlá potrebné na vykonávanie tejto dohody.

               ČLÁNOK 5

               Správna rada môže na svoje rokovania ako pozorovateľov bez hlasovacieho práva prizvať medzivládne a mimovládne organizácie alebo štáty, ktoré nie sú zmluvnými stranami.

               ČLÁNOK 6

               Každý návrh projektu postúpený správnej rade na schválenie musí sprevádzať písomný súhlas štátu alebo štátov, v ktorých sa má práca realizovať. Okrem predchádzajúceho súhlasu daného štátu alebo štátov si schválenie projektov vyžaduje konsenzus správnej rady.

               ČLÁNOK 7

               A)Projekty schválené správnou radou môže financovať alebo podporovať stredisko, zmluvné strany, mimovládne organizácie, nadácie, akademické a vedecké inštitúcie, medzivládne organizácie a organizácie súkromného sektora. Podmienky takéhoto financovania a podpory schválených projektov určí poskytujúci subjekt; všetky určené podmienky však musia byť v súlade s touto dohodou.

               B)Zástupcovia zmluvných strán v správnej rade a zamestnanci sekretariátu strediska nie sú oprávnení na financovanie projektov a nesmú mať priamy úžitok zo žiadnych finančných prostriedkov na projekty.

               ČLÁNOK 8

               A)Stredisko má v štátoch, kde sa má príslušná činnosť vykonať, právo:

               i)na mieste skúmať činnosti strediska, materiály, zásoby, použitie finančných prostriedkov, ako aj súvisiace služby a použitie finančných prostriedkov, a to na základe jeho predchádzajúceho ohlásenia a zároveň podľa projektovej dohody, a

               ii)kontrolovať na požiadanie všetky záznamy alebo iné doklady súvisiace s projektmi a činnosťami strediska a s použitím finančných prostriedkov bez ohľadu na to, kde sa takéto záznamy alebo doklady nachádzajú, pokým stredisko poskytuje finančné prostriedky a následne počas obdobia určeného v projektovej dohode.

               Písomný súhlas podľa článku 6 tejto dohody musí zahŕňať dohodu štátu alebo štátov, v ktorých sa projekt má realizovať, a prijímajúcej inštitúcie, že stredisku poskytnú prístup potrebný na audit a monitorovanie projektu v súlade s týmto odsekom.

               B)Všetky zmluvné strany majú práva uvedené v odseku A) tohto článku vo vzťahu k projektom, ktoré celkom alebo čiastočne financujú, alebo k projektom realizovaným na ich území, pričom koordináciu výkonu týchto práv zabezpečí stredisko.

               C)Ak sa zistí, že sa nedodržali podmienky projektu, stredisko alebo financujúca vláda či organizácia môže po informovaní správnej rady o svojich dôvodoch ukončiť projekt a podniknúť vhodné kroky v súlade s podmienkami projektovej dohody.

               ČLÁNOK 9

               A)Stredisko sídli v Kazašskej republike a Kazašská republika je hostiteľským štátom, až kým nenastane takáto situácia: i) Kazašská republika správnej rade písomne oznámi, že už si neželá byť hostiteľským štátom, ii) iná zmluvná strana uvedená v článku 13 ods. A) tejto dohody alebo zmluvná strana, ktorá k dohode pristúpi v súlade s článkom 13 ods. B) tejto dohody, aby umožnila výkon činností ISTC na území daného štátu, správnu radu písomne požiada o vymenovanie za nástupnícky hostiteľský štát, iii) správna rada konsenzom rozhodne vyhovieť žiadosti danej zmluvnej strany o vymenovanie za nástupnícky hostiteľský štát a iv) zmluvná strana žiadajúca o vymenovanie za nástupnícky hostiteľský štát správnej rade písomne oznámi, že prijíma menovanie za nástupnícky hostiteľský štát.

               B)V rámci materiálnej podpory strediska poskytne vláda hostiteľského štátu na vlastné náklady zariadenie vhodné pre stredisko spolu s údržbou, vybavením a bezpečnostnou službou. Vláda hostiteľského štátu a ISTC môže uzavrieť zmluvu o podmienkach, za ktorých hostiteľský štát poskytne stredisku materiálnu podporu a uvedené zariadenie.

               C)V hostiteľskom štáte má stredisko štatút právnickej osoby a v tomto postavení je oprávnené uzatvárať zmluvy, obstarávať nehnuteľný a hnuteľný majetok a disponovať s ním, ako aj vystupovať pred súdmi.

               ČLÁNOK 10

               V hostiteľskom štáte:

               i)

               a)finančné prostriedky prijaté strediskom ani žiadne úroky z nich nepodliehajú v hostiteľskom štáte zdaňovaniu,

               b)stredisko ani žiadna jeho pobočka nepodliehajú žiadnej dani z majetku, ktorý je predmetom zdanenia podľa daňových zákonov hostiteľského štátu,

               c)tovar, zásoby a iný majetok poskytnutý stredisku alebo používaný v súvislosti s ním možno do hostiteľského štátu doviezť, vyviezť z neho či v ňom využívať bez akýchkoľvek taríf, poplatkov, cla, dovoznej dane, dane z pridanej hodnoty (DPH) alebo podobných daní či poplatkov. Tovar, zásoby a iný nehnuteľný alebo hnuteľný majetok môže ISTC previesť alebo inak poskytnúť právnym subjektom (okrem iného vrátane vedeckých organizácií hostiteľského štátu) a stredisko a/alebo subjekty, ktorým boli takéto predmety poskytnuté alebo na ktoré boli prevedené, ich môžu držať alebo používať bez akýchkoľvek taríf, poplatkov, cla, dovoznej dane, DPH, dane z majetku a podobných daní alebo poplatkov,

               d)zamestnanci strediska, ktorí nie sú občanmi hostiteľského štátu, sú v hostiteľskom štáte oslobodení od platenia dane z príjmu fyzických osôb,

               e)finančné prostriedky prijaté právnymi subjektmi vrátane vedeckých organizácií hostiteľského štátu v súvislosti s projektmi strediska nepodliehajú v hostiteľskom štáte zdaňovaniu,

               f)finančné prostriedky prijaté v rámci projektov strediska fyzickými osobami, najmä vedcami a odborníkmi, sa nezapočítavajú do zdaniteľného príjmu týchto osôb,

               ii)

               a)s výnimkou meny hostiteľského štátu má stredisko, zmluvné strany, vlády, medzivládne a mimovládne organizácie právo bez obmedzení presúvať prostriedky, ktoré stredisko potrebuje na svoju činnosť. Každý z týchto subjektov má právo takto presunúť len sumy nepresahujúce celkovú sumu, ktorú presunul do hostiteľského štátu, a

               b)na financovanie strediska a jeho činností je stredisko oprávnené predávať cudziu menu na vnútornom valutovom trhu hostiteľského štátu pre svoje potreby a v mene subjektov uvedených v pododseku ii) a) tohto článku.

               iii)
                     Zamestnanci organizácií pochádzajúcich z iného ako hostiteľského štátu, ktorí nie sú jeho občanmi ani v ňom nemajú trvalý pobyt a podieľajú sa na akejkoľvek činnosti strediska, sú oslobodení od všetkých ciel a poplatkov za osobné veci a vybavenie domácnosti dovezené do hostiteľského štátu, vyvezené z neho alebo používané v ňom pre osobnú potrebu takýchto zamestnancov alebo ich rodinných príslušníkov.

               ČLÁNOK 11

               A)V hostiteľskom štáte nepodliehajú aktíva ani majetok ISTC jurisdikcii ani exekúcii, pokiaľ sa ISTC v konkrétnom prípade tejto imunity výslovne nevzdá.

               B)Výsady a imunity sa stredisku udeľujú výlučne na účely uvedené v tejto dohode.

               C)Ustanovenia tohto článku nebránia kompenzácii alebo odškodneniu podľa platných medzinárodných dohôd alebo vnútroštátneho práva ktoréhokoľvek štátu.

               D)Žiadnu časť ustanovenia odseku A) tohto článku nemožno použiť na zabránenie súdnym konaniam alebo nárokom voči občanom hostiteľského štátu alebo osobám, ktoré v ňom majú trvalý pobyt.

               ČLÁNOK 12

               A)Zamestnancom strediska a ich rodinným príslušníkom prítomným v hostiteľskom štáte udelí vláda hostiteľského štátu tieto výsady a imunity:

               i)imunitu voči zatknutiu, zadržaniu a súdnemu konaniu vrátane konaní podľa trestného, občianskeho a správneho práva v súvislosti s ústnym alebo písomným vyjadrením a akýmkoľvek konaním pri výkone služobných funkcií,

               ii)oslobodenie od akéhokoľvek zdaňovania príjmu, sociálnych odvodov alebo iných daní, ciel a iných poplatkov s výnimkou tých, ktoré sú bežnou súčasťou ceny tovarov alebo sa platia za poskytnuté služby,

               iii)imunitu voči ustanoveniam sociálneho zabezpečenia,

               iv)imunitu voči imigračným obmedzeniam a registrácii cudzincov a

               v)právo doviezť si nábytok a osobné veci pri prvom nástupe do funkcie bez akýchkoľvek taríf, poplatkov, ciel, dovozných daní a iných podobných daní či poplatkov hostiteľského štátu a vyviezť svoj nábytok a osobné veci po skončení funkcie bez akýchkoľvek taríf, poplatkov, ciel, vývozných daní a iných podobných poplatkov hostiteľského štátu.

               Ustanovenia pododseku i) tohto článku sa nevzťahujú na občianskoprávne žaloby: a) vyplývajúce zo zmluvy, ktorú uzatvoril zamestnanec strediska, pričom nevystupoval explicitne či implicitne ako zástupca strediska alebo b) o odškodnenie tretej strany v dôsledku nehody v hostiteľskom štáte spôsobenej vozidlom.

               B)Okrem výsad a imunít uvedených v odseku A) tohto článku prizná vláda hostiteľského štátu zástupcom zmluvných strán v správnej rade, výkonnému riaditeľovi a zástupcom výkonného riaditeľa aj akékoľvek ďalšie výsady, imunity, výnimky a možnosti, ktoré hostiteľský štát bežne udeľuje zástupcom členov a vedúcim pracovníkom medzinárodných organizácií na svojom území.

               C)V žiadnom ustanovení tejto dohody sa od vlády hostiteľského štátu nevyžaduje, aby udelila výsady a imunity podľa odsekov A) a B) tohto článku občanom hostiteľského štátu alebo osobám, ktoré v ňom majú trvalý pobyt.

               D)Žiadne ustanovenie tejto dohody nemožno vykladať ako výnimku z výsad, imunít a iných výhod, ktoré požívajú osoby uvedené v odsekoch A) a B) tohto článku na základe iných dohôd.

               ČLÁNOK 13

               A)Na Arménsku republiku, Gruzínsko, Kazašskú republiku, Kirgizskú republiku a Tadžickú republiku sa vzťahujú záväzky hostiteľského štátu podľa článku 9 ods. C) a článkov 10, 11 a 12 tejto dohody.

               B)Každý štát, ktorý si želá pristúpiť k tejto dohode po nadobudnutí jej platnosti, to oznámi správnej rade prostredníctvom výkonného riaditeľa. Správna rada tomuto štátu prostredníctvom výkonného riaditeľa poskytne osvedčenú kópiu tejto dohody. Po schválení správnou radou môže daný štát pristúpiť k dohode. Dohoda pre daný štát nadobúda platnosť tridsiatym (30.) dňom po dátume, keď uložil listinu o svojom pristúpení u depozitára. Každý štát disponujúci technológiou, odbornými znalosťami alebo materiálmi súvisiacimi so ZHN, ktorý k tejto dohode pristúpi na účel (ktorý sa uvedie v listine o jeho pristúpení) umožniť ISTC výkon činností na území tohto štátu, sa pristúpením k dohode zaväzuje dodržiavať záväzky hostiteľského štátu podľa článku 9 ods. C) a článkov 10, 11 a 12 tejto dohody.

               ČLÁNOK 14

               A)Zmluvné strany dohodu preskúmajú dva roky po nadobudnutí jej platnosti. Zohľadnia sa pritom finančné záväzky a platby zmluvných strán.

               B)Túto dohodu možno meniť na základe písomnej dohody zmluvných strán s výnimkou tých, ktoré od dohody odstúpili alebo oznámili zámer od nej odstúpiť v súlade s odsekom C) tohto článku. Na zmluvnú stranu, ktorá oznámila zámer odstúpiť a stiahla svoje odstúpenie prv, než nadobudlo účinnosť, sa vzťahujú všetky zmeny tejto dohody, ktoré nadobudli účinnosť po dátume oznámenia danej zmluvnej strany o odstúpení.

               C)Ktorákoľvek zmluvná strana môže od dohody odstúpiť najskôr šesť mesiacov po písomnom oznámení depozitárovi.

               ČLÁNOK 15

               A)Zmluvné strany budú akékoľvek otázky či spory v súvislosti s uplatňovaním alebo výkladom tejto dohody vzájomne konzultovať.

               B)Ak sa problém nevyrieši konzultáciou, všetky zainteresované zmluvné strany sa môžu dohodnúť predložiť ho na inú formu riešenia sporov – napríklad zmier, mediácia či rozhodcovské konanie.

               ČLÁNOK 16

               Žiadne z ustanovení tejto dohody nemá za cieľ zasahovať do pokračovania činnosti ISTC ako medzivládnej organizácie pôvodne zriadenej dohodou z roku 1992 vrátane prevádzky existujúcich pobočiek ISTC, ani ovplyvniť platnosť akýchkoľvek existujúcich zmlúv, grantov či iných právnych nástrojov alebo pravidiel ISTC, pokiaľ sa v tejto dohode výslovne nezavádzajú zmeny.

               ČLÁNOK 17

               A)Táto dohoda je otvorená na podpis Európskou úniou a Euratomom ako jednou stranou a Gruzínskom, Japonskom, Nórskym kráľovstvom, Kirgizskou republikou, Arménskou republikou, Kazašskou republikou, Kórejskou republikou, Tadžickou republikou a Spojenými štátmi americkými.

               B)Táto dohoda podlieha ratifikácii, prijatiu alebo schváleniu. Listiny o ratifikácii, prijatí alebo schválení budú uložené u depozitára.

               C)Táto dohoda nadobúda platnosť dňom, keď depozitár prijme poslednú z listín o ratifikácii, prijatí alebo schválení od štátov uvedených v odseku A) tohto článku a od Európskej únie a Euratomu ako jednej strany.

               D)Nadobudnutím platnosti táto dohoda nahrádza protokol o dočasnom uplatňovaní. Vtedy zmluvné strany prestanú dočasne uplatňovať dohodu z roku 1992.

               ČLÁNOK 18

               Depozitárom tejto dohody je sekretariát strediska. Všetky oznámenia depozitárovi sa adresujú výkonnému riaditeľovi strediska. Depozitár plní funkcie podľa článku 77 Viedenského dohovoru o zmluvnom práve z 23. mája 1969.

               NA DÔKAZ UVEDENÉHO podpísaní riadne splnomocnení zástupcovia podpísali túto dohodu.

               Vyhotovené v [MIESTO] dňa [DÁTUM] v anglickom, arménskom, francúzskom, gruzínskom, japonskom, kazašskom, kirgizskom, kórejskom, nemeckom, nórskom, ruskom a tadžickom jazyku, pričom všetky jazykové verzie sú rovnako autentické. V prípade rozporu medzi dvoma alebo viacerými jazykovými verziami má prednosť anglické znenie.


               EURÓPSKA KOMISIA
            V Bruseli3. 8. 2017
            COM(2017) 413 final
            2017/0185(NLE)
            Návrh
            ROZHODNUTIE RADY
            o uzavretí, v mene Európskej únie a jej členských štátov, Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej, s cieľom zohľadniť pristúpenie Chorvátskej republiky k Európskej únii

               DÔVODOVÁ SPRÁVA

               Dohoda o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej (ďalej len „dohoda“), bola podpísaná 9. februára 1995 v Bruseli a nadobudla platnosť 1. júla 1999.

               Podľa Aktu o pristúpení sa Chorvátsko zaväzuje pristúpiť k medzinárodným dohodám, ktoré podpísala alebo uzavrela Európska únia a jej členské štáty, prostredníctvom protokolu k uvedeným dohodám.

               Komisia bola rozhodnutím Rady zo 14. septembra 2012 poverená začať rokovania s dotknutými tretími krajinami s cieľom uzatvoriť príslušné protokoly. Rokovania s Kirgizskou republikou boli úspešne ukončené výmenou verbálnych nót.

               Navrhovaným protokolom sa Chorvátska republika stáva zmluvnou stranou dohody a EÚ sa zaväzuje k zabezpečeniu autentického znenia dohody v chorvátskom jazyku.

               Komisia žiada Radu, aby uzavrela protokol v mene Európskej únie a jej členských štátov.

               Európsky parlament bude vyzvaný, aby vyjadril svoj súhlas s protokolom.

               2017/0185 (NLE)

               Návrh

               ROZHODNUTIE RADY

               o uzavretí, v mene Európskej únie a jej členských štátov, Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej, s cieľom zohľadniť pristúpenie Chorvátskej republiky k Európskej únii

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej články 207 a 209 v spojení s jej článkom 218 ods. 6 písm. a),

               so zreteľom na Akt o pristúpení Chorvátskej republiky, a najmä na jeho článok 6 ods. 2,

               so zreteľom na návrh Európskej komisie,

               so zreteľom na súhlas Európskeho parlamentu,

               keďže:

               (1)Protokol k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej, s cieľom zohľadniť pristúpenie Chorvátskej republiky k Európskej únii (ďalej len „protokol“), bol v súlade s rozhodnutím Rady č. .../…/EÚ
                  1
                podpísaný ... [vložte dátum] s výhradou jeho uzavretia k neskoršiemu dátumu.

               (2)Uzavretie protokolu podlieha osobitnému postupu, pokiaľ ide o záležitosti, ktoré patria do právomoci Európskeho spoločenstva pre atómovú energiu.

               (3)Protokol by sa mal schváliť v mene Únie a jej členských štátov,

               PRIJALA TOTO ROZHODNUTIE:

               Článok 1

               Týmto sa v mene Európskej únie a jej členských štátov schvaľuje Protokol k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej, s cieľom zohľadniť pristúpenie Chorvátskej republiky k Európskej únii.

               Text protokolu je pripojený k tomuto rozhodnutiu.

               Článok 2

               Predseda Rady určí osobu splnomocnenú vykonať v mene Únie a jej členských štátov oznámenie podľa článku 4 ods. 1 protokolu.

               Článok 3

               Toto rozhodnutie nadobúda účinnosť dňom jeho prijatia.

               V Bruseli

                  Za Radu

                  predseda

                     (1)
                  Rozhodnutie Rady .../.../EÚ z ... o podpise, v mene Európskej únie a jej členských štátov, a o predbežnom vykonávaní Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej, s cieľom zohľadniť pristúpenie Chorvátskej republiky k Európskej únii (Ú. v. EÚ L ...).

    ---documentbreak---

               EURÓPSKA KOMISIA
            V Bruseli3. 8. 2017
            COM(2017) 413 final
            PRÍLOHA
            k
            návrhu rozhodnutia Rady
            o uzavretí, v mene Európskej únie a jej členských štátov, Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej, s cieľom zohľadniť pristúpenie Chorvátskej republiky k Európskej únii

               PROTOKOL
                  K DOHODE O PARTNERSTVE A SPOLUPRÁCI,
                  KTOROU SA ZAKLADÁ PARTNERSTVO MEDZI EURÓPSKYMI SPOLOČENSTVAMI
                  A ICH ČLENSKÝMI ŠTÁTMI NA JEDNEJ STRANE
                  A KIRGIZSKOU REPUBLIKOU NA STRANE DRUHEJ,
                  NA ÚČELY ZOHĽADNENIA PRISTÚPENIA
                  CHORVÁTSKEJ REPUBLIKY K EURÓPSKEJ ÚNII

               BELGICKÉ KRÁĽOVSTVO,

               BULHARSKÁ REPUBLIKA,

               ČESKÁ REPUBLIKA,

               DÁNSKE KRÁĽOVSTVO,

               SPOLKOVÁ REPUBLIKA NEMECKO,

               ESTÓNSKA REPUBLIKA,

               ÍRSKO,

               HELÉNSKA REPUBLIKA,

               ŠPANIELSKE KRÁĽOVSTVO,

               FRANCÚZSKA REPUBLIKA,

               CHORVÁTSKA REPUBLIKA,

               TALIANSKA REPUBLIKA,

               CYPERSKÁ REPUBLIKA,

               LOTYŠSKÁ REPUBLIKA,

               LITOVSKÁ REPUBLIKA,

               LUXEMBURSKÉ VEĽKOVOJVODSTVO,

               MAĎARSKO,

               MALTSKÁ REPUBLIKA,

               HOLANDSKÉ KRÁĽOVSTVO,

               RAKÚSKA REPUBLIKA,

               POĽSKÁ REPUBLIKA,

               PORTUGALSKÁ REPUBLIKA,

               RUMUNSKO,

               SLOVINSKÁ REPUBLIKA,

               SLOVENSKÁ REPUBLIKA,

               FÍNSKA REPUBLIKA,

               ŠVÉDSKE KRÁĽOVSTVO,

               SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA,

               zmluvné strany Zmluvy o Európskej únii, Zmluvy o fungovaní Európskej únie a Zmluvy o založení Európskeho spoločenstva pre atómovú energiu (ďalej len „členské štáty“),

               EURÓPSKA ÚNIA (ďalej len „Únia“) a

               EURÓPSKE SPOLOČENSTVO PRE ATÓMOVÚ ENERGIU

                  na jednej strane,

               a

               KIRGIZSKÁ REPUBLIKA

                  na strane druhej,

               (ďalej spolu len „zmluvné strany“),

               KEĎŽE Dohoda o partnerstve a spolupráci medzi Európskymi spoločenstvami a ich členskými štátmi a Kirgizskou republikou (ďalej len „dohoda“) bola podpísaná v Bruseli 9. februára 1995,

               KEĎŽE Zmluva o pristúpení Chorvátskej republiky k Európskej únii bola podpísaná v Bruseli 9. decembra 2011,

               KEĎŽE podľa článku 6 ods. 2 Aktu o podmienkach pristúpenia Chorvátskej republiky a o úpravách Zmluvy o Európskej únii, Zmluvy o fungovaní Európskej únie a Zmluvy o založení Európskeho spoločenstva pre atómovú energiu sa má pristúpenie Chorvátskej republiky k dohode dohodnúť uzavretím protokolu k dohode,

               SO ZRETEĽOM NA pristúpenie Chorvátskej republiky k Európskej únii 1. júla 2013,

               SA DOHODLI takto:

               ČLÁNOK 1

               Chorvátska republika týmto pristupuje ako strana k Dohode o partnerstve a spolupráci medzi Európskymi spoločenstvami a ich členskými štátmi a Kirgizskou republikou. Chorvátska republika rovnakým spôsobom ako ostatné členské štáty Únie prijíma a berie na vedomie znenia dohody a spoločných vyhlásení, vyhlásení a výmeny listov pripojené k záverečnému aktu a podpísané v ten istý deň.

               ČLÁNOK 2

               V primeranom čase po podpise tohto protokolu Únia oznámi svojim členským štátom a Kirgizskej republike znenie dohody v chorvátskom jazyku. S výhradou nadobudnutia platnosti tohto protokolu sa jazykové znenie uvedené v prvej vete tohto článku stáva autentickým za rovnakých podmienok ako anglické, bulharské, české, dánske, estónske, fínske, francúzske, grécke, holandské, litovské, lotyšské, maďarské, maltské, nemecké, poľské, portugalské, rumunské, slovenské, slovinské, španielske, švédske, talianske, kirgizské a ruské znenie dohody.

               ČLÁNOK 3

               Tento protokol je neoddeliteľnou súčasťou dohody.

               ČLÁNOK 4

               1.
                     Zmluvné strany schvália tento protokol v súlade so svojimi postupmi. Zmluvné strany si oznámia ukončenie postupov potrebných na tento účel. Schvaľovacia listina sa uloží na Generálnom sekretariáte Rady Európskej únie.

               2.
                     Tento protokol nadobúda platnosť prvým dňom mesiaca nasledujúceho po dátume uloženia poslednej schvaľovacej listiny.

               3.
                     Až do nadobudnutia jeho platnosti sa tento protokol vykonáva predbežne s účinnosťou od 1. júla 2013.

               ČLÁNOK 5

               Tento protokol je vypracovaný v dvoch vyhotoveniach v anglickom, bulharskom, českom, chorvátskom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom, kirgizskom a ruskom jazyku, pričom všetky znenia sú rovnako autentické.

               NA DÔKAZ TOHO podpísaní splnomocnení zástupcovia, náležite na tento účel oprávnení,

               podpísali tento protokol.

               V … dňa … roku ...

               ZA EURÓPSKU ÚNIU, EURÓPSKE SPOLOČENSTVO PRE ATÓMOVÚ ENERGIU A ČLENSKÉ ŠTÁTY

               ZA KIRGIZSKÚ REPUBLIKU


               EURÓPSKA KOMISIA
            V Bruseli14. 12. 2015
            COM(2015) 641 final
            2015/0292(NLE)
            Návrh
            ROZHODNUTIE RADY
            o uzavretí, v mene Európskej únie a jej členských štátov, Protokolu k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej na účely zohľadnenia pristúpenia Chorvátskej republiky k Európskej únii

               DÔVODOVÁ SPRÁVA

               Euro-stredomorská dohoda o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej bola podpísaná 1. apríla 2002 v Bruseli a nadobudla platnosť 1. apríla 2006.

               V zmysle Aktu o pristúpení Chorvátskej republiky k medzinárodným dohodám podpísaným alebo uzavretým Európskou úniou a jej členskými štátmi Chorvátska republika pristúpi k uvedeným dohodám prostredníctvom protokolu.

               Pripojený návrh predstavuje právny nástroj na uzavretie protokolu k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej s cieľom zohľadniť pristúpenie Chorvátskej republiky k Európskej únii.

               Rada 14. septembra 2012
                  1
                poverila Komisiu, aby začala rokovania s dotknutými tretími krajinami s cieľom uzavrieť príslušné protokoly. Rokovania s Libanonskou republikou boli úspešne ukončené.

               Výsledky rokovaní boli posúdené ako uspokojivé. Komisia žiada Radu, aby prijala pripojené rozhodnutia o uzavretí protokolu.

               Rada je vyzvaná, aby po získaní súhlasu Európskeho parlamentu protokol uzavrela.

               2015/0292 (NLE)

               Návrh

               ROZHODNUTIE RADY

               o uzavretí, v mene Európskej únie a jej členských štátov, Protokolu k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej na účely zohľadnenia pristúpenia Chorvátskej republiky k Európskej únii

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 217 v spojení s článkom 218 ods. 6 písm. a),

               so zreteľom na Akt o pristúpení Chorvátskej republiky, a najmä na jeho článok 6 ods. 2,

               so zreteľom na návrh Európskej komisie,

               so zreteľom na súhlas Európskeho parlamentu,

               keďže:

               (1)Euro-stredomorská dohoda o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej bola podpísaná 1. apríla 2002 v Bruseli a nadobudla platnosť 1. apríla 2006.

               (2)Chorvátska republika sa stala členským štátom Európskej únie 1. júla 2013.

               (3)V zmysle podmienok stanovených v článku 6 ods. 2 Aktu o pristúpení Chorvátskej republiky sa pristúpenie Chorvátskej republiky k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej dohodne prostredníctvom protokolu k dohode uzavretej medzi Radou konajúcou v mene Únie a jednomyseľne v mene členských štátov, a Libanonskou republikou.

               (4)Dňa 14. septembra 2012 Rada poverila Komisiu, aby začala rokovania s dotknutými tretími krajinami. Rokovania s Libanonskou republikou boli úspešne ukončené. Protokol o pristúpení k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej na účely zohľadnenia pristúpenia Chorvátskej republiky k Európskej únii bol podpísaný v mene Európskej únie a jej členských štátov v […] dňa […].

               (5)Protokol by sa mal schváliť,

               PRIJALA TOTO ROZHODNUTIE:

               Článok 1

               Týmto sa v mene Európskej únie a jej členských štátov schvaľuje Protokol k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej na účely zohľadnenia pristúpenia Chorvátskej republiky k Európskej únii
                  2
               .

               Text protokolu je pripojený k tomuto rozhodnutiu.

               Článok 2

               Predseda Rady určí osobu splnomocnenú v mene Európskej únie a jej členských štátov pristúpiť k oznámeniu stanovenému v článku 7 protokolu na vyjadrenie súhlasu s tým, aby Európska únia a jej členské štáty boli týmto protokolom viazané.

               Článok 3

               Toto rozhodnutie nadobúda účinnosť ….

               V Bruseli

                        Za Radu

                        predseda

                     (1)
                  Rozhodnutie Rady o poverení začať rokovania týkajúce sa úpravy dohôd podpísaných alebo uzavretých medzi Európskou úniou alebo Európskou úniou a jej členskými štátmi s jednou alebo viacerými tretími krajinami alebo medzinárodnými organizáciami so zreteľom na pristúpenie Chorvátskej republiky k Európskej únii (dokument Rady č. 13351/12 LIMITED).

                     (2)
                  Text bol uverejnený v [odkaz na Ú. v.] spolu s rozhodnutím o podpise.

    ---documentbreak---

               EURÓPSKA KOMISIA
            V Bruseli14. 12. 2015
            COM(2015) 641 final
            PRÍLOHA
            PROTOKOLk Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej na účely zohľadnenia pristúpenia Chorvátskej republiky k Európskej únii
            k
            návrhuROZHODNUTIA RADY
            o uzavretí, v mene Európskej únie a jej členských štátov, Protokolu k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej na účely zohľadnenia pristúpenia Chorvátskej republiky k Európskej únii

               PRÍLOHA
               PROTOKOL
               k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej na účely zohľadnenia pristúpenia Chorvátskej republiky k Európskej únii

                  BELGICKÉ KRÁĽOVSTVO,

               BULHARSKÁ REPUBLIKA,

               ČESKÁ REPUBLIKA,

               DÁNSKE KRÁĽOVSTVO,

               SPOLKOVÁ REPUBLIKA NEMECKO,

               ESTÓNSKA REPUBLIKA,

               ÍRSKO,

               HELÉNSKA REPUBLIKA,

               ŠPANIELSKE KRÁĽOVSTVO,

               FRANCÚZSKA REPUBLIKA,

               CHORVÁTSKA REPUBLIKA

               TALIANSKA REPUBLIKA,

               CYPERSKÁ REPUBLIKA,

               LOTYŠSKÁ REPUBLIKA,

               LITOVSKÁ REPUBLIKA,

               LUXEMBURSKÉ VEĽKOVOJVODSTVO,

               MAĎARSKO,

               MALTSKÁ REPUBLIKA,

               HOLANDSKÉ KRÁĽOVSTVO,

               RAKÚSKA REPUBLIKA,

               POĽSKÁ REPUBLIKA,

               PORTUGALSKÁ REPUBLIKA,

               RUMUNSKO,

               SLOVINSKÁ REPUBLIKA,

               SLOVENSKÁ REPUBLIKA,

               FÍNSKA REPUBLIKA,

               ŠVÉDSKE KRÁĽOVSTVO,

               SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA

               zmluvné strany Zmluvy o Európskej únii a Zmluvy o fungovaní Európskej únie, ďalej len „členské štáty“, zastúpené Radou Európskej únie

               a

               EURÓPSKA ÚNIA, ďalej len „Európska únia“,

               na jednej strane

               a

               LIBANONSKÁ REPUBLIKA, ďalej len „Libanon“,

               na strane druhej,

               na účely tohto protokolu ďalej len „zmluvné strany“,

               keďže:

               (1)Euro-stredomorská dohoda o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej, ďalej len „Euro-stredomorská dohoda“, bola podpísaná 1. apríla 2002 v Bruseli a nadobudla platnosť 1. apríla 2006.

               (2)Zmluva o pristúpení Chorvátskej republiky k Európskej únii, ďalej len „zmluva o pristúpení“ bola podpísaná v Bruseli 9. decembra 2011 a nadobudla platnosť 1. júla 2013.

               (3)Podľa článku 6 ods. 2 Aktu o pristúpení sa pristúpenie Chorvátska k dohode dohodne uzavretím protokolu k dohode.

               (4)s cieľom zabezpečiť zohľadnenie vzájomných záujmov Únie a Libanonu sa v súlade s článkom 22 ods. 2 Euro-stredomorskej dohody uskutočnili konzultácie,

               SA DOHODLI TAKTO:

               Článok 1

               Chorvátska republika týmto ako zmluvná strana pristupuje k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Libanonskou republikou na druhej strane a prijíma a berie na vedomie, rovnako ako ostatné členské štáty Únie, znenie dohody, ako aj spoločných vyhlásení a vyhlásení.

               KAPITOLA I

               Zmeny znenia Euro-stredomorskej dohody, a najmä jej príloh a protokolov

               Článok 2

               Pravidlá pôvodu

               Protokol 4 sa mení takto:

               1.V článku 18 ods. 4 sa dopĺňa táto veta: „Izdano naknadno“.

               2.Príloha V sa nahrádza takto:

               1. Príloha V

               TEXT VYHLÁSENIA NA FAKTÚRE

               Vyhlásenie na faktúre, ktorého text je uvedený ďalej, musí byť vyhotovené v súlade s poznámkami pod čiarou. Poznámky pod čiarou však nie je potrebné znovu uvádzať.

               Bulharská verzia

               Износителят на продуктите, обхванати от този документ (митническо разрешение № … (
                  1
               ) декларира, че освен където е отбелязано друго, тези продукти са с … преференциален произход (
                  2
               ).

               Španielska verzia

               El exportador de los productos incluidos en el presente documento [autorización aduanera no …(1)] declara que, salvo indicación en sentido contrario, estos productos gozan de un origen preferencial…(2).

               Česká verzia

               Vývozce výrobků uvedených v tomto dokumentu (číslo povolení … (1)) prohlašuje, že kromě zřetelně označených mají tyto výrobky preferenční původ v … (2).

               Dánska verzia

               Eksportøren af varer, der er omfattet af nærværende dokument, (toldmyndighedernes tilladelse nr. … (1)), erklærer, at varerne, medmindre andet tydeligt er angivet, har præferenceoprindelse i … (2).

               Nemecká verzia

               Der Ausführer (Ermächtigter Ausführer; Bewilligungs-Nr. … (1)) der Waren, auf die sich dieses Handelspapier bezieht, erklärt, dass diese Waren, soweit nicht anders angegeben, präferenzbegünstigte … (2) Ursprungswaren sind.

               Estónska verzia

               Käesoleva dokumendiga hõlmatud toodete eksportija (tolliameti kinnitus nr … (1)) deklareerib, et need tooted on … (2) sooduspäritoluga, välja arvatud juhul, kui on selgelt näidatud teisiti.

               Grécka verzia

               Ο εξαγωγέας των προϊόντων που καλύπτονται από το παρόν έγγραφο [άδεια τελωνείου υπ’ αριθ. … (1)] δηλώνει ότι, εκτός εάν δηλώνεται σαφώς άλλως, τα προϊόντα αυτά είναι προτιμησιακής καταγωγής … (2).

               Anglická verzia

               The exporter of the products covered by this document (customs authorisation No … (1)) declares that, except where otherwise clearly indicated, these products are of … (2) preferential origin.

               Francúzska verzia

               L’exportateur des produits couverts par le présent document [autorisation douanière no … (1)] déclare que, sauf indication claire du contraire, ces produits ont l’origine préférentielle … (2).

               Chorvátska verzia

               Izvoznik proizvoda obuhvaćenih ovom ispravom (carinsko ovlaštenje br. .(1)..) izjavljuje da su, osim ako je drukčije izričito navedeno, ovi proizvodi .... (2) preferencijalnog podrijetla.

               Talianska verzia

               L’esportatore delle merci contemplate nel presente documento [autorizzazione doganale n. … (1)] dichiarache, salvo indicazione contraria, le merci sono di origine preferenziale … (2).

               Lotyšská verzia

               Eksportētājs produktiem, kuri ietverti šajā dokumentā (muitas pilnvara Nr. … (1)), deklarē, ka, izņemot tur, kur ir citādi skaidri noteikts, šiem produktiem ir priekšrocību izcelsme no … (2).

               Litovská verzia

               Šiame dokumente išvardintų prekių eksportuotojas (muitinės liudijimo Nr … (1)) deklaruoja, kad, jeigu kitaip nenurodyta, tai yra … (2) preferencinės kilmės prekės.

               Maďarská verzia

               A jelen okmányban szereplő áruk exportőre (vámfelhatalmazási szám: … (1)) kijelentem, hogy eltérő egyértelmű jelzés hianyában az áruk preferenciális … (2) származásúak.

               Maltská verzia

               L-esportatur tal-prodotti koperti b’dan id-dokument (awtorizzazzjoni tad-dwana nru. … (1)) jiddikjara li, ħlief fejn indikat b’mod ċar li mhux hekk, dawn il-prodotti huma ta’ oriġini preferenzjali … (2).

               Holandská verzia

               De exporteur van de goederen waarop dit document van toepassing is (douanevergunning nr. … (1)), verklaart dat, behoudens uitdrukkelijke andersluidende vermelding, deze goederen van preferentiële …oorsprong zijn (2).

               Poľská verzia

               Eksporter produktów objętych tym dokumentem (upoważnienie władz celnych nr … (1)) deklaruje, że z wyjątkiem gdzie jest to wyraźnie określone, produkty te mają … (2) preferencyjne pochodzenie.

               Portugalská verzia

               O exportador dos produtos cobertos pelo presente documento [autorização aduaneira n.o … (1)], declara que, salvo expressamente indicado em contrário, estes produtos são de origem preferencial … (2).

               Rumunská verzia

               Exportatorul produselor ce fac obiectul acestui document [autorizația vamală nr. … (1)] declară că, exceptând cazul în care în mod expres este indicat altfel, aceste produse sunt de origine preferențială … (2).

               Slovinská verzia

               Izvoznik blaga, zajetega s tem dokumentom (pooblastilo carinskih organov št. … (1)) izjavlja, da, razen če ni drugače jasno navedeno, ima to blago preferencialno … (2) poreklo.

               Slovenská verzia

               Vývozca výrobkov uvedených v tomto dokumente [číslo povolenia … (1)] vyhlasuje, že okrem zreteľne označených, majú tieto výrobky preferenčný pôvod v … (2).

               Fínska verzia

               Tässä asiakirjassa mainittujen tuotteiden viejä (tullin lupa nro … (1)) ilmoittaa, että nämä tuotteet ovat, ellei toisin ole selvästi merkitty, etuuskohteluun oikeutettuja … (2) alkuperätuotteita.

               Švédska verzia

               Exportören av de varor som omfattas av detta dokument (tullmyndighetens tillstånd nr … (1)) försäkrar att dessa varor, om inte annat tydligt markerats, har förmånsberättigande … ursprung (2).

               Arabská verzia

               .................................................................................................................................................. (
                  3
               ) (Miesto a dátum)

               .................................................................................................................................................. (
                  4
               )

               (Podpis vývozcu, ako aj čitateľné meno osoby, ktorá vyhlásenie podpisuje)

               KAPITOLA II

               Prechodné ustanovenia

               Článok 3

               Tovar v tranzite

               Ustanovenia dohody sa môžu uplatňovať na tovar vyvážaný z Libanonu do Chorvátska alebo z Chorvátska do Libanonu, ktorý spĺňa ustanovenia protokolu 4 k dohode a ktorý je k dátumu pristúpenia Chorvátska buď na ceste, alebo je dočasne uskladnený v colnom sklade alebo v slobodnom colnom pásme v Libanone alebo v Chorvátsku.

               V takýchto prípadoch sa môže poskytnúť preferenčné zaobchádzanie pod podmienkou, že colným orgánom dovážajúcej krajiny sa do štyroch mesiacov od dátumu pristúpenia Chorvátska predloží dôkaz o pôvode dodatočne vydaný colnými orgánmi vyvážajúcej krajiny.

               KAPITOLA III

               Záverečné a všeobecné ustanovenia

               Článok 4

               Libanonská republika sa zaväzuje, že v súvislosti s týmto rozšírením Únie nevznesie žiadny nárok, žiadosť ani požiadavku a nezmení ani nezruší žiadnu úľavu podľa článkov XXIV.6 a XXVIII dohody GATT z roku 1994.

               Článok 5

               V primeranom čase od parafovania tohto protokolu Únia oznámi svojim členským štátom a Libanonskej republike znenie dohody v chorvátskom jazyku. S výhradou nadobudnutia platnosti tohto protokolu sa jazykové znenie uvedené v prvej vete tohto článku stáva autentickým za rovnakých podmienok ako anglické, arabské, bulharské, české, dánske, estónske, fínske, francúzske, grécke, holandské, litovské, lotyšské, maďarské, maltské, nemecké, poľské, portugalské, rumunské, slovenské, slovinské, španielske, švédske a talianske znenie dohody.

               Článok 6

               Tento protokol je neoddeliteľnou súčasťou dohody.

               Článok 7

               Európska únia, Rada Európskej únie v mene členských štátov a Libanon schvália tento protokol v súlade so svojimi vlastnými postupmi. Zmluvné strany si oznámia ukončenie postupov potrebných na tento účel. Schvaľovacie listiny sa uložia na Generálnom sekretariáte Rady Európskej únie.

               Tento protokol nadobúda platnosť v prvý deň mesiaca nasledujúceho po dni, keď si strany oznámia ukončenie postupov potrebných na tento účel.

               Do dátumu nadobudnutia jeho platnosti sa tento protokol vykonáva predbežne s účinnosťou od 1. júla 2013.

               Článok 8

               Tento protokol je vyhotovený dvojmo v jazyku anglickom, arabskom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom, pričom všetky znenia sú rovnako autentické.

               NA DÔKAZ TOHO podpísaní splnomocnení zástupcovia podpísali tento protokol.

               V … dňa … roku ...

               Za Európsku úniu a jej členské štáty

               Za Libanonskú republiku

                     (1)

                        Ak vyhlásenie na faktúre vyhotovuje schválený vývozca v zmysle článku 22 protokolu, na tomto mieste sa musí uviesť číslo povolenia schváleného vývozcu. Ak vyhlásenie na faktúre nevyhotovil schválený vývozca, slová v zátvorkách sa musia vynechať alebo sa tento priestor ponechá voľný.

                     (2)

                        Uvedie sa pôvod výrobkov. Ak sa celé vyhlásenie na faktúre alebo jeho časť vzťahuje na výrobky s pôvodom v Ceute a Melille v zmysle článku 38 protokolu, vývozca to musí zreteľne uviesť v doklade, na ktorom je vyhlásenie vyhotovené, prostredníctvom symbolu „CM“.

                     (3)

                        Toto označenie sa nemusí uvádzať, ak sa táto informácia nachádza v samotnom dokumente.

                     (4)

                        Pozri článok 22 ods. 5 protokolu. Ak sa nevyžaduje podpis vývozcu, platí táto výnimka i na uvedenie mena podpisovateľa.


               EURÓPSKA KOMISIA
            V Bruseli14. 10. 2015
            COM(2015) 514 final
            Návrh
            ROZHODNUTIE EURÓPSKEHO PARLAMENTU A RADY
            o mobilizácii nástroja flexibility na okamžité rozpočtové opatrenia v rámci európskej migračnej agendy

               DÔVODOVÁ SPRÁVA

               Nariadením Rady (EÚ, Euratom) č. 1311/2013 z 2 decembra 2013, ktorým sa ustanovuje viacročný finančný rámec na roky 2014 – 2020
                  1
               , sa umožňuje mobilizácia nástroja flexibility, aby sa dali financovať presne určené výdavky, ktoré by nebolo možné financovať v rámci stanovených stropov pre jeden alebo viacero okruhov viacročného finančného rámca.

               V súlade s článkom 11 nariadenia Rady č. 1311/2013 a bodom 12 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  2
               , po preskúmaní všetkých možností prerozdelenia rozpočtových prostriedkov a vyčerpaní všetkých nepridelených rezerv v rámci výdavkového okruhu Bezpečnosť a občianstvo (okruh 3) Komisia navrhuje mobilizovať nástroj flexibility, pre ktorý je strop dostupnej ročnej sumy 471 miliónov EUR (v cenách roku 2011).

               Táto mobilizácia sa týka sumy 1 504,0 milióna EUR nad rámec stropu stanovený pre okruh 3 viacročného finančného rámca, ktorá je určená na finančnú podporu opatrení zameraných na riešenie utečeneckej krízy. To zahŕňa sumu 123 966 698 EUR, ktorú Komisia navrhla mobilizovať z nástroja flexibility na ten istý účel, ktorý sprevádzal pôvodný návrh rozpočtu na rok 2016
                  3
               , ktorý je v súčasnosti zrušený a nahradený týmto návrhom.

               V súlade s článkom 11 ods. 2 nariadenia Rady č. 1311/2013 sa na sumu, ktorá je navrhnutá na mobilizáciu na rozpočtový rok 2016, použijú ročné sumy z nástroja flexibility nevyužité v predchádzajúcich rokoch (2014 a 2015).

               Platobné rozpočtové prostriedky zodpovedajúce navrhovanej mobilizácii nástroja flexibility boli vypočítané na základe pravidiel uplatniteľných na predbežné financovanie, zúčtovanie predbežného financovania a konečné platby pre rôzne druhy opatrení, ktoré sa majú financovať, a sú uvedené v tabuľke:

               (v mil. EUR, v bežných cenách)

                        Rok

                        Platobné rozpočtové prostriedky súvisiace s mobilizáciou nástroja flexibility pre opatrenia na riešenie utečeneckej krízy v roku 2016

                        2016

                        710,0

                        2017

                        652,9

                        2018

                        82,7

                        2019

                        58,5

                        Spolu

                        1 504,0

               Návrh

               ROZHODNUTIE EURÓPSKEHO PARLAMENTU A RADY

               o mobilizácii nástroja flexibility na okamžité rozpočtové opatrenia v rámci európskej migračnej agendy

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  4
               , a najmä na jej bod 12 tretí odsek,

               so zreteľom na návrh Európskej komisie,

               keďže:

               (1)V článku 11 nariadenia Rady (EÚ, Euratom) č. 1311/2013
                  5
                sa ustanovuje nástroj flexibility do výšky 471 miliónov EUR za rok (v cenách roku 2011).

               (2)Z dôvodu naliehavej potreby riešiť utečeneckú krízu, je potrebné mobilizovať značné dodatočné rozpočtové prostriedky na financovanie politiky v oblasti migrácie a vnútorných záležitostí.

               (3)Po preskúmaní všetkých možností prerozdelenia rozpočtových prostriedkov v rámci stropu výdavkov pre okruh Bezpečnosť a občianstvo (okruh 3) je vhodné z nástroja flexibility mobilizovať 1 504,0 milióna EUR na financovanie opatrení v oblasti migrácie. Mobilizuje sa nevyužitá ročná suma dostupná z nástroja flexibility z predchádzajúcich rokov (2014 a 2015).

               (4)Platobné rozpočtové prostriedky, ktoré zodpovedajú zamýšľanej mobilizácii nástroja flexibility, by sa mali distribuovať v priebehu niekoľkých rozpočtových rokov (710,0 milióna EUR v roku 2016, 652,9 milióna EUR v roku 2017, ďalej 82,7 milióna EUR v roku 2018 a 58,5 milióna EUR v roku 2019),

               PRIJALI TOTO ROZHODNUTIE:

               Článok 1

               1.V rámci všeobecného rozpočtu Európskej únie na rozpočtový rok 2016 sa nástroj flexibility využije na zvýšenie viazaných rozpočtových prostriedkov o 1 504,0 milióna EUR nad úroveň stropu výdavkov okruhu Bezpečnosť a občianstvo (okruh 3).

               Táto suma sa použije na financovanie opatrení na riešenie utečeneckej krízy.

               2.Platobné rozpočtové prostriedky zodpovedajúce mobilizácii nástroja flexibility:

               a)710,0 milióna EUR v roku 2016,

               b)652,9 milióna EUR v roku 2017,

               c)82,7 milióna EUR v roku 2018,

               d)58,5 milióna EUR v roku 2019.

               Článok 2

               Toto rozhodnutie sa uverejní v Úradnom vestníku Európskej únie.

               V Bruseli

                  Za Európsky parlament
                        Za Radu

                  predseda
                        predseda

                     (1)
                  Ú. v. EÚ L 347, 20.12.2013, s. 884.

                     (2)
                  Ú. v. EÚ C 373, 20.12.2013, s. 1.

                     (3)
                  COM(2015) 238, 27.5.2015.

                     (4)
                  Ú. v. EÚ C 373, 20.12.2013, s. 1.

                     (5)
                  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).


Dôležité právne oznámenie

|

52006PC0315

Návrh rozhodnutie Rady ustanovujúce kritériá Spoločenstva na eradikáciu a monitorovanie niektorých chorôb zvierat (kodifikované znenie)  /* KOM/2006/0315 v konečnom znení - CNS 2006/0104 */

	[pic] | KOMISIA EURÓPSKYCH SPOLOČENSTIEV |Brusel, 20.6.2006KOM(2006) 315 v konečnom znení2006/0104 (CNS)NávrhROZHODNUTIE RADYustanovujúce kritériá Spoločenstva na eradikáciu a monitorovanie niektorých chorôb zvierat (kodifikované znenie)(predložená Komisiou)ODÔVODNENIE1. V rámci Európy občanov Komisia prikladá veľkú dôležitosť zjednodušovaniu a sprehľadňovaniu práva Spoločenstva s cieľom jeho lepšieho pochopenia a sprístupnenia občanovi, dávajúc mu nové príležitosti, ako aj šancu na efektívnejšie využívanie osobitných práv, ktoré mu poskytuje.Tento cieľ však nemožno dosiahnuť pokým pretrváva stav rozptýlenia mnohých ustanovení, opakovane a často pozmenených v podstatnom rozsahu, vo viacerých právnych aktoch, a to počínajúc pôvodným právnym aktom až po jeho poslednú zmenu a doplnenie, čo si vyžaduje vyčerpávajúce hľadanie a komparáciu mnohých právnych aktov za účelom identifikácie pozitívneho práva.Jasnosť a prehľadnosť práva Spoločenstva preto so sebou prináša potrebu častej kodifikácie pozmenených právnych aktov.2. Komisia sa z daného dôvodu 1. apríla 1987[1] rozhodla inštruovať svojich úradníkov, aby pristúpili ku kodifikácii všetkých právnych aktov najneskôr po ich desiatej zmene a doplnení. Avšak zdôraznila, že ide o minimálnu požiadavku, keďže príslušné oddelenia by sa mali v záujme prehľadnosti a správneho pochopenia predpisov Spoločenstva usilovať o kodifikáciu ich sa týkajúcich právnych aktov v kratších intervaloch.3. V podobnom zmysle vyzneli aj závery Európskej rady z Edinburgu z decembra 1992[2], v ktorých táto podčiarkla dôležitosť kodifikácie , poskytujúcej právnu istotu pri nachádzaní práva uplatniteľného v konkrétnom časovom momente na špecifický predmet úpravy.Pri kodifikácii je potrebné dodržiavať štandardné legislatívne postupy Spoločenstva.Vylúčenie obsahových zmien a doplnení aktov prechádzajúcich kodifikáciou umožnilo Európskemu parlamentu, Rade a Komisii 20. decembra 1994 odsúhlasiť skrátené legislatívne konanie pre rýchle prijatie kodifikovaných právnych aktov vo forme medziinštitucionálnej dohody.4. Predkladaný návrh sleduje kodifikáciu rozhodnutia Rady 90/638/EHS z 27. novembra 1990 ustanovujúce kritériá Spoločenstva na eradikáciu a monitorovanie niektorých chorôb zvierat[3]. Nové rozhodnutie nahrádza viaceré právne akty tvoriace predmet kodifikácie[4]. Návrh plne zachováva obsah kodifikovaných právnych aktov a obmedzuje sa výlučne na ich zjednotenie do jedného právneho aktu, pričom formálne zmeny a doplnenia nepresahujú nevyhnutný kodifikačný účel.5. Kodifikačný návrh bol vypracovaný na základe predbežného konsolidovaného znenia rozhodnutia 90/638/EHS, ako aj jeho zmien a doplnení. Toto konsolidované znenie bolo zostavené pre všetky úradné jazyky Úradom pre vydávanie úradných publikácií Európskych spoločenstiev za pomoci systému na spracovanie údajov . V prípade, že dochádza k prečíslovaniu článkov, tak starý, ako aj nový spôsob číslovania je obsiahnutý v tabuľke, tvoriacej obsah prílohy V kodifikovaného rozhodnutia.ê 90/638/EHS (prispôsobené)2006/0104 (CNS)NávrhROZHODNUTIE RADYustanovujúce kritériá Spoločenstva na eradikáciu a monitorovanie niektorých chorôb zvieratRADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku[5], a najmä na jeho článok 24 ods. 2,so zreteľom na návrh Komisie,so zreteľom na stanovisko Európskeho parlamentu[6],so zreteľom na stanovisko Európskeho hospodárskeho a sociálneho výboru[7],keďže:ê(1) Rozhodnutie Rady 90/638/EHS z 27. novembra 1990 ustanovujúce kritériá Spoločenstva na eradikáciu a monitorovanie niektorých chorôb zvierat[8] bolo podstatným spôsobom zmenené a doplnené[9]. V záujme jasnosti a prehľadnosti by sa malo toto rozhodnutie kodifikovať.ê 90/638/EHS odôvodnenie 2 (prispôsobené)(2) Ö Kritériá pre finančné opatrenie Spoločenstva na eradikáciu, monitorovanie a boj proti niektorým chorobám zvierat by mali Õ zabezpečiť účinnosť opatrenia a umožniť členským štátom predložiť Komisii programy na zabezpečenie rýchlej eradikácie alebo čo najvhodnejšieho monitorovania predmetných chorôb,ê 90/638/EHSPRIJALA TOTO ROZHODNUTIE:Článok 1Programy predkladané Komisii členskými štátmi môžu byť schválené podľa opatrenia ustanoveného v článku 24 ods. 1 rozhodnutia 90/424/EHS, ak spĺňajú nasledujúce kritériá:a) pre programy eradikácie: kritériá stanovené v prílohe I;b) pre programy monitorovania: kritériá stanovené v prílohe II;ê 92/65/EHS čl. 10 ods. 5 bod 1c) pre programy boja proti besnote: kritériá sú uvedené v prílohe III.êČlánok 2Rozhodnutie 90/638/EHS sa ruší.Odkazy na zrušené rozhodnutie sa považujú za odkazy na toto rozhodnutie a znejú v súlade s tabuľkou zhody uvedenou v prílohe V.ê 90/638/EHSČlánok 3Toto rozhodnutie je určené členským štátom.V BruseliZa RaduPredseda[...]ê 90/638/EHS (prispôsobené)PRÍLOHA IKritériá programov eradikácieProgramy eradikácie musia obsahovať minimálne:1. opis epidemiologickej situácie choroby;2. analýzu odhadovaných nákladov a odhad očakávaného prínosu programu;3. predpokladanú dobu trvania programu a cieľ, ktorý sa predpokladá dosiahnuť k dátumu ukončenia;4. označenie ústredného orgánu povereného dozorom a koordináciou odborov zodpovedných za implementáciu programu;5. opis a vymedzenie geografickej a administratívnej oblasti, v ktorej sa bude program uplatňovať;6. systém, ktorý v sledovanej oblasti zabezpečí oznamovanie všetkých podozrivých alebo potvrdených ohnísk choroby;7. postupy kontroly, a najmä pravidlá premiestňovania zvierat pravdepodobne postihnutých alebo kontaminovaných danou chorobou a pravidelné inšpekcie predmetných chovov alebo oblastí;8. systém registrácie chovov zahrnutých do programu;9. opatrenia na zisťovanie pôvodu zvierat;10. rôzne štatúty uplatniteľné na chovy alebo oblasti, ciele, ktoré sa majú dosiahnuť v prípade každého štatútu, podmienky uplatniteľné na premiestňovanie zvierat medzi chovmi alebo oblasťami s rôznym štatútom a dôsledky straty štatútu;11. v prípade potreby opis analýz, testov alebo metód odberu vzoriek používaných pri jednotlivých chorobách;12. opatrenia, ktoré sa prijmú v prípade zistenia pozitívnych výsledkov počas kontrol vykonávaných podľa programu. Takéto opatrenia musia zahŕňať všetky nevyhnutné predbežné opatrenia na zabezpečenie rýchlej eradikácie choroby s ohľadom na epidemiologické údaje a metódy prevencie špeciálne pre chorobu, napríklad:a) zabitie postihnutých alebo kontaminovaných zvierat alebo zvierat podozrivých z postihnutia alebo kontaminácie:-  buď zničením tiel zvierat, alebo ich následných využitím po ošetrení na iné účely ako na ľudskú spotrebu, pričom použité spôsoby ošetrenia poskytujú dostatočné záruky pre zdravie ľudí alebo zvierat, alebo-  následným použitím mäsa v prípade, že sa tým neohrozí ľudské zdravie;b) zničenie všetkých produktov, ktorými by sa choroba mohla prenášať, alebo ich ošetrenie, ktoré zabráni akejkoľvek možnej kontaminácii;c) postup dezinfekcie infikovaných chovov;d) voľbu preventívneho alebo liečebného postupu;e) postup pri obnove chovu zdravými zvieratami po jeho depopulácii spôsobenej zabitím zvierat;f) vytvorenie zóny pozorovania okolo infikovaného chovu;13. v prípade potreby pravidlá čo najrýchlejšej a primeranej náhrady strát farmárom za zabité zvieratá;14. záväzok orgánu uvedeného v bode 4 pravidelne a úplne informovať odbory Komisie.______________PRÍLOHA IIKritériá programov Ö monitorovania ÕProgramy Ö monitorovania obsahujú Õ prinajmenej:1. kritériá uvedené v bodoch 1 až 9, 12, 13 a 14 prílohy I;2. systém monitorovania založený na sérologických, mikrobiologických, patologických alebo epidemiologických analýzach alebo iných metódach vhodných na chorobu;3. systém pre potvrdenie absencie choroby vzhľadom na jej epidemiologické charakteristiky.______________ê 92/65/EHS čl. 10 ods. 5 bod 2PRÍLOHA IIIKritériá pre programy proti besnoteProgramy proti besnote majú obsahovať prinajmenšom:1. kritériá uvedené v bodoch 1 až 7 prílohy I;2. podrobné informácie o regióne alebo regiónoch, v ktorom alebo v ktorých sa robí orálna imunizácia líšok, a o ich prirodzených hraniciach. Tento región musí mať alebo tieto regióny musia mať najmenej 6 000 kilometrov štvorcových alebo zahŕňať celé územie jedného členského štátu a môže (môžu) zahŕňať pohraničné zóny tretej krajiny;3. podrobné informácie o navrhovaných vakcínach, systéme distribúcie, hustote a frekvencii kladenia návnad;4. v prípade potreby všetky podrobnosti, náklady a cieľ činností pre zachovanie alebo ochranu flóry a fauny, ktoré podnikajú dobrovoľné organizácie na území zahrnutom v týchto projektoch.______________éPRÍLOHA IVZrušené rozhodnutie v znení neskorších zmien a doplneníRozhodnutie Rady 90/638/EHS (Ú. v. ES L 347, 12.12.1990, s. 27) |Smernica Rady 92/65/EHS (Ú. v. ES L 268, 14.9.1992, s. 54) | len článok 10 ods. 5 |______________PRÍLOHA VTabuľka ZHODYROZHODNUTIE 90/638/EHS | toto rozhodnutie |článok 1 prvá, druhá a tretia zarážka | článok 1 písm. a), b) a c) |– | článok 2 |článok 2 | článok 3 |prílohy I, II a III | prílohy I, II a III |– | prílohy IV a V |______________[1] KOM(87) 868 PV.[2] Pozri prílohu 3 časti A záverov.[3] Realizovaný v súlade s oznámením Komisie Európskemu parlamentu a Rade – Kodifikácia acquis communautaire, KOM(2001) 645 konečné znenie.[4] Pozri prílohu IV tohto návrhu.[5] Ú. v. ES L 224, 18.8.1990, s. 19. Ö Rozhodnutie naposledy zmenené a doplnené smernicou Európskeho parlamentu a Rady 2003/99/ES (Ú. v. EÚ L 325, 12.12.2003, s. 31). Õ[6] Ú. v. EÚ C [...], [...], s. [...].[7] Ú. v. EÚ C [...], [...], s. [...].[8] Ú. v. ES L 347, 12.12.1990, s. 27. Rozhodnutie zmenené a doplnené smernicou Rady 92/65/EHS (Ú. v. ES L 268, 14.9.1992, s. 54).[9] Pozri prílohu IV.